Образец 5.2 предоставя допълнителни данни относно изчисляването на тези вече класифицирани инструменти, които не представляват държавна помощ.
 17.
 Институциите отчитат в първите четири колони корекциите на базовия собствен капитал от първи ред, допълнителния капитал от първи ред и капитала от втори ред, както и сумата, която следва да се третира като рисково претеглени активи. От институциите се изисква също така да отчитат приложимия процент в колона 050 и приложимата сума без отчитането на преходните разпоредби в колона 060.
 18.
 Институциите отчитат данни в CA5 само в периода, в който се прилагат преходните разпоредби съгласно десета част от Регламента за капиталовите изисквания.
 19.
 Някои от преходните разпоредби изискват приспадане от капитала от първи ред. В такива случаи остатъчната сума от приспадането или приспаданията се прилага спрямо капитала от първи ред,а ако има недостатъчно допълнителен капитал от първи ред, за да се поеме тази сума, то тогава превишението се приспада от базовия собствен капитал от първи ред.
 1.6.2. C 05.01 — Преходни разпоредби (CA5.1)
 20.
 Институциите отчитат в таблица 5.1 преходните разпоредби относно компонентите на собствените средства, предвидени в членове 465—491 от Регламента за капиталовите изисквания, в сравнение с прилагането на заключителните разпоредби, предвидени в дял II на първа част от Регламента за капиталовите изисквания.
 21.
 Институциите отчитат в редове 020—060 информация във връзка с преходните разпоредби за вече класифицирани инструменти. Стойността, която следва да се отчита в колони 010 — 060 и ред 060 от CA 5.1 може да се получи от съответните раздели на CA 5.2.
 22.
 Институциите отчитат в редове 070 — 092 информация във връзка с преходните разпоредби за малцинствени участия и инструменти на допълнителния капитал от първи ред и от втори ред, емитирани от дъщерни дружества, (съгласно членове 479 и 480 от Регламента за капиталовите изисквания).
 23.
 В редовете от 100 нататък институциите отчитат информация във връзка с преходните разпоредби относно нереализирани печалби и загуби, приспадания, както и допълнителни филтри и приспадания.
 24.
 Възможни са случаи, когато преходните приспадания от базовия собствен капитал от първи ред, допълнителния капитал от първи ред или капитала от втори ред надхвърлят базовия собствен капитал от първи ред, допълнителния капитал от първи ред или капитала от втори ред на дадена институция. Този ефект — ако произтича от преходни разпоредби — се отразява в образец CA1 като се използват съответните полета. Вследствие на това, корекциите в колоните на образец CA5 не включват никакви ефекти на разпространение (spill-over effects) в случай на недостатъчен наличен капитал.
 1.6.2.1. Указания относно конкретни позиции
 Колони
 010
 Корекции на базовия собствен капитал от първи ред
 020
 Корекции на допълнителния капитал от първи ред
 030
 Корекции на капитала от втори ред
 040
 Корекции, включени в рисково претеглените активи
 Колона 050 включва съответната остатъчна сума, т.е., преди прилагането на разпоредбите на първа част, глава 2 или 3 от Регламента за капиталовите изисквания.
 Докато колони 010 — 030 имат пряка връзка с образец CA1, корекциите включени в рисково претеглените активи нямат пряка връзка със съответните образци за кредитния риск. Ако има корекции, произтичащи от преходните разпоредби, в рисково претеглените активи, тези корекции